kardosdrur/scandi-wiki huggingface dataset:
Heredia (provins)

Heredia er en provins i Costa Rica. Den ligger nordligt i landet, og grænser op til Nicaragua og til provinserne Limón, San José og Alajuela. Provinsens administrationscentrum er byen Heredia. Provinsen har et areal på 2 657 km² og et indbyggertal på 433 677 (2011).

Provinsen Heredia er inddelt i ti kantoner.

Referencer 

Costa Ricas provinser
Limón (provins)

Limón er en provins i Costa Rica. Den ligger østligt i landet, langs hele Atlanterhavskysten, og grgnser op til Nicaragua, Panama og provinserne Puntarenas, San José, Cartago og Heredia. Provinserne administrationscentrum er byen Limón. Provinsen har et areal på 9 189 km² og et indbyggertal på 386 862 (2011).

Kantoner 
Provinsen Limón er inddelt i seks kantoner (administrationscentrumer):
 Pococí (Guápiles)
 Guácimo (Guácimo)
 Siquirres (Siquirres)
 Matina (Matina)
 Limón (Puerto Limón)
 Talamanca (Bribri)

Referencer 

Costa Ricas provinser
Puntarenas (provins)

Puntarenas er en provins i Costa Rica. Den ligger vestligt i landet, langs Stillehavskysten, og grænser op til Panama og provinserne Guanacaste, Alajuela, San José og Limón. Provinsens administrationscentrum er byen Puntarenas. Provinsen har et areal på 11 266 km² og et indbyggertal på 410 929 (2011).

Provinsen Alajuela er inddelt i 11 kantoner.

Referencer 

Costa Ricas provinser
San José (provins)

San José er en provins i Costa Rica. Den ligger i landets centrale områder, og grænser til provinserne Alajuela, Heredia, Cartago, Limón og Puntarenas. Provinsens administrationscentrum er San José, som også er landets hovedstad. Provinsen har et areal på 4 965,9 kvadratkilometer, og et indbyggertal på 1 404 242 (2011).

Kantoner 
Provinsen San José er inddelt i 20 kantoner.

Kantoner (administrationscentrum i parentes):
 San José (San José)
 Escazú (Escazú)
 Desamparados (Desamparados)
 Puriscal (Santiago)
 Tarrazú (San Marcos)
 Aserrí (Aserrí)
 Mora (Ciudad Colón)
 Goicoechea (Guadalupe)
 Santa Ana (Santa Ana)
 Alajuelita (Alajuelita)
 Vázquez de Coronado (San Isidro)
 Acosta (San Ignacio)
 Tibás (San Juan)
 Moravia (San Vicente)
 Montes de Oca (San Pedro)
 Turrubares (San Pablo)
 Dota (Santa María)
 Curridabat (Curridabat)
 Pérez Zeledón (San Isidro de El General)
 León Cortés (San Pablo)

Referencer 

Costa Ricas provinser
Wikiversity

Wikiversity er et projekt etableret af Wikimedia Foundation, der ønsker af skabe et frit universitet ved hjælp af  wikiteknik. Projektet er flersprogligt og omfatter foreløbig 17 sprog, dog ikke dansk.

Eksterne links
Wikiversity, portal

Projekter
Versity
Wikier
Lermineral

Lermineral er en sammenfattende benævnelse for de mineraler, som danner partikler i kornstørrelsen ler. Beroende på kemisk form, bliver lermineraler inddelt i 1:1-lermineraler og 2:1-lermineraler.

1:1-lermineraler 
Disse lermineraler består af et tetraedisk kisellag og et oktaedrisk aluminiumslag, som holdes sammen ved hydrogenbinding med fælles syreatomer. Således kan hverken vand eller kat-ioner komme ind mellem de to lag. Van der Waals-kræfter er meget svage elektrostatiske kræfter. Derfor er disse lermineraler bløde mineraler

Disse lermineraler kendetegnes af en lav kat-ion-byttekapacitet, beskeden specifik overflade og fravær af krympende og svellende egenskaber.

Det almindeligste 1:1-lermineralet er kaolinit, men også halloysit, nakrit og dickit hører til disse.

2:1-lermineraler 
Disse lermineraler kendetegnes af et oktaedisk lag mellem to tetraediske lag. Man skelner mellem tre hovedgrupper af 2:1-lermineraler: smektit, vermikulit og illit.

Smektit 
Lermineralgruppen smektit kendetegnes af en kraftg udvidelse (svelning) ved fugt og kraftig sammentrækning ved tørke. I smektitrige jorde resulterer sammentrækningen i store sprækker, hvor planterødderne let kan trænge ned i jorden. Ved fugt udvider jorden sig, hvorved sprækkerne forsvinder.

Smektit kendetegnes af en meget stor specifik overflade, som giver en høj kat-ion-byttekapacitet. Specielt den indre specifikke overflade er meget stor, ca 5-7 ggr større end den ydre specifikke overflade. Desuden får smektit-rige jorder høj plasticitet og høj kohesion. 

Det almindeligste smektitmineral er montmorillonit. Andre smektikmineraler er beidelit, nontronit og saponit.

Vermikulit 
Lermineralgruppen vermikulit har lignende egenskaber som smektit. Dog bliver krympningen og udvidelsen lidt mindre for vermikulit end for smektit. Der imod er kat-ion-byttekapaciteten endnu større for vermikulit end for smektit.

Illit 
Lermineralgruppen illit kaldes også for finglimmer. Illitpartikler er betydeligt større end smektit-partikler og vermikulitpartikler. Illit har ingen udvidende og krympende egenskaber og således ingen indre specifik overflade. Resultatet er at kat-ion-byttekapaciteten bliver betydeligt mindre for illit end for andre 2:1-lermineraler.

En intressant egenskab ved illit er, at kalium bindes stærkt til illit, hvilket forhindrer udvidelse ved fugt. Efter som en ammonium-ion har samme ladning og samme ionradius som en kalium-ion, indebærer det, at store mængder ammonium kan bindes til illitpartiklerne.

Jordbundslære
Ler
Silikatmineraler
Nikita

Nikita kan henvise til:

 Navnet
 Nikita (navn)

 Personer
 Nikita Bitjurin - sinolog.
 Nikita Denise - skuespiller.
 Nikita Khrusjtjov – en sovjetisk politiker.
 Nikita Klæstrup – en dansk politiker.
 Nikita Magaloff - georgisk musiker.

 Stednavne
 Nikita (Krim) – en by på Krim

 Film
 Nikita (film) – fransk film fra 1990, instrueret af Luc Besson
 Point of No Return – remake af Luc Besson's film

 Tv-serier
 La Femme Nikita – den tidligere canadisk tv-serie (inspiration af
 Nikita (tv-serie) – en amerikansk TV-serie (inspiration af den canadiske tv-serie)

 Sange
 Nikita (sang) – sang af den britiske sanger Elton John
Schneeberg

Schneeberg kan henvise til:

 Bjerge i Tyskland og Østrig
 Schneeberg (Niederösterreich) – det højeste bjerg i Niederösterreich
 Schneeberg (Fichtelgebirge) – et bjerg i Bayern

 Byer i Tyskland og Østrig
 Schneeberg (Erzgebirge) – en by i Erzgebirgskreis i den tyske delstat Sachsen
 Schneeberg (Unterfranken) – en købstad (markt) i Landkreis Miltenberg i Regierungsbezirk Unterfranken i den tyske delstat Bayern.
Cellekultur

En cellekultur, også kaldet vævskultur, er dyrkning af celler eller vira i et kunstigt medium uden for deres naturlige forhold. Kultivering af celler omfatter hovedsageligt dyrkning af eukaryoter fra dyrevæv, men der findes også kulturer af planter, svampe, insekter og mikroorganismer, samt vira, bakterier og protister. Cellekulturer kan enten vokse i et fast eller vækstmedium, afhængig af organismens behov og oprindelsessted.

Cellebiologi
Specifik overflade

Specifik overflade er inden for overfladekemien areal per massenhed og anvendes hovedsagelig for at karakterisere et pulverformigt eller porøst materiale. Den specifikke overflade er et mål for hvor fint fordelt og porøst, et materiale er. Jo mere fint fordelt, desto større specifik overflade. Det er et vigtigt mål, når materialet skal anvendes i processer, som beror på hvor megen fri materialeoverflade, som er tilgængelig.

Eksempelvis kan aktivt kul have en specifik overflade på 1000 kvadratmeter per gram, sammenlignet med enkelte kvadratcentimeter per gram for massive kulstykker.  

Kemi
Raymond Cattell

Raymond Bernard Cattell (født 20. marts 1905, døde 2. februar 1998), var en britisk/amerikansk psykolog, der er kendt for at have udforsket en lang række psykologiske områder, og at have udviklet metoder til at måle disse områder. Cattell havde et aktivt liv, han skrev over 50 bøger og 500 artikler og udviklede over 30 standardiserede tests.

Psykologer fra USA
Vårpotentil

Vår-Potentil (Potentilla tabernaemontani) er en plante i rosenfamilien.

I Danmark er arten sjælden på tørre kalkholdige klinter, skrænter, bakker, strandvolde og overdrev, og den er kun kendt fra Nordjylland, Storebæltsområdet, Nordsjælland, Møn og Bornholm.

Kilder og eksterne henvisninger 

 
 Arne og Anna-Lena Anderberg: Den virtuella floran, Naturhistoriska riksmuseet 

Potentil
Anna Kirstin Thomsen

Anna Kirstin Thomsen (født 11. februar 1946) er født i Tvøroyri og bor her sammen med sin mand lægen Knud Steinø. Anna Kirstin er sammen med sin bror Thomas Frederik Thomsen, direktører i firmaet p/f Seglloftið. Anna Kirstin Thomsen er uddannet korrespondent i engelsk og tysk. 

I nutiden fremstår handelsmonopolets gamle bygninger i en meget smuk stand: en klynge sortmalede træhuse med røde tage, hvide sokler og hvidmalede vinduer. Anna Kirstin Thomsen er den femte generation af den købmandsfamilien Thomsen. Det traditionsrige sted er en kombination af café/restaurant, kulturelt center og levende museum med det originale interiør fra købmandsgården. I cafeen kan man se alle de dokumenter, der viser stedets og familien Thomsens historie. 

I 2008 fik Anna Kirstin Thomsen Færøernes litteraturpris for kultur. Prisen fik hun for sit arbejde med at forvandle de gamle kongelige monopolhandelsbygninger i Tvøroyri til kulturelle formål.

Anna Kirstin fik samme år også udmærkelsen "Ársins herðaklapp 2008" fra Portal.fo.

Eksterne henvisninger 
 Seglloftiðs hjemmeside  
 Fotos af Seglloftinum og Gamla Kongaliga Einahandlinum á Flickr.com.
 Seglloftið på Facebook

Kilder 

Personer fra Tvøroyri
Boxer Dameligaen 2015-16

Boxer Dameligaen var den 80. sæson af Damehåndboldligaen.

Slutspil 
Efter 22 kampe i grundspillet kvalificerer de seks øverste hold sig til slutspillet, hvor nr. 1-2 går direkte i semifinalerne, mens nr. 3-6 spiller starter med at spille mod hinanden således, at nr. 3 vælger en modstander blandt nr. 4-6, mens to øvrige hold i slutspillet møder hinanden. Vinderen af kampene, der har deltagelse af 3'eren i grundspillet møder grundspillets nr. 2 i semifinalen. Den anden vinder møder grundspilsvinderen. Vinderne i semifinalerne mødes i DM-finalerne. Alle kampene i slutspillet afvikles over to kampe.

Klubber 

Det var meningen at Skive fH skulle have deltaget i denne sæson, men klubben har valgt at trække sig på grund af klubbens økonomi. Nykøbing F. blev tilbudt pladsen som de takkede ja til.

Stilling

Resultater 

1Hjemmehold er angivet på venstre side og udeholdet langs toppen..

Topscorere i grundspillet 

Topscorelisten opdateret efter sidste spillerunde den 23. marts 2016

Slutspil

Kvartfinale

Semifinale

Bronzekamp

Finale

Nedryknings-playoff

Årets hold 

Årets hold i Boxer Dameligaen/Primo Tours Ligaen 2015-16

Noter

Eksterne henvisninger 
 Officiel hjemmeside 

Damehåndboldligaen
DM i håndbold (kvinder)
1. division i ishockey 2010-11

1. division 2010-11 var turneringen om mesterskabet på niveau 2 i dansk ishockey i sæsonen 2010-11. Turneringen havde deltagelse af 12 hold og indledtes med et grundspil, hvor de 12 hold hver spillede 33 kampe. Herefter gik nr. 1-8 videre til slutspillet med kvartfinaler, semifinaler og finale, som alle blev spillet bedst af 5 kampe. Uafgjorte kampe blev efterfulgt af sudden death. Hvis der ikke var opnået en afgørelse efter 5 minutters sudden death, blev kampen afgjort i straffeslagskonkurrence.

Turneringen blev vundet af Rødovre Skøjte & Ishockey Klub, der i finaleserien besejrede AaB Ishockey med 3-2 i kampe. Rødovre SIK var ellers kun sluttet på sjettepladsen i grundspillet men besejrede nr. 3, Herning IK, med 3-2 i kvartfinalen, og nr. 1, IC Gentofte Stars med 3-2 i semifinalen.

Bronzemedaljerne gik til grundspilsvinderen, IC Gentofte, som i bronzekampen besejrede Rungsted IK med 2-0 i kampe.

Stillinger og resultater

Grundspil

Slutspil

Kvartfinaler 

De otte hold i slutspillet spillede først kvartfinaler, hvor holdene mødtes i serier bedst af fem kampe, der blev spillet i perioden 16. - 28. februar. Placeringerne i grundspillet afgjorde hvilke hold, der mødtes i kvartfinalerne, idet holdene blev parret 1-8, 2-7, 3-6 og 4-5. Vinderne af kvartfinaleserierne, AaB Ishockey, IC Gentofte Stars, Rungsted IK og Rødovre SIK, gik videre til semifinalerne.

Semifinaler

Bronzekamp 

Bronzekampen havde deltagelse af de to semifinalister, IC Gentofte Stars og Rungsted IK, dvs. de to bedst placerede hold i grundspillet. Opgøret blev spillet bedst af tre kampe.

Finale

Kilder / eksterne henvisninger 
DIU Stats - Statistikoverblik, 1. Division 2010-11

Noter 

2010-11
Ishockey i 2010
Ishockey i 2011
Costa Ricas provinser

Costa Rica er delt ind i syv provinser. Provinserne er yderligere inddelt i kantoner, som igen er delt ind i distrikter.

Indbyggertallet i tabellen nedenfor er fra 2011.

Referencer
Grasholmen

Grasholmen er en ø i Stavanger Kommune i bydelen Hundvåg. Øen er knyttet til fastlandet via en bro, og der er ligeledes en bro til øen Sølyst. Grasholmen er bebygget med lejligheder, tre huse og én bådbutik.

Grasholmen blev en del af Stavanger kommune efter byudvidelsen i 1866. AS Norske Esso drev et olietankanlæg på vestsiden af øen, synlig fra Stavangers østre havn. Tankanlægget blev afviklet for at give plads til boliger og bådhavn. 

Øer i Rogaland
Stavanger
GamersGate

GamersGate AB (tidligere Gamer's Gate) er et svensk-baseret online videospilbutik, som tilbyder elektroniske strategiguides 
og spil til Windows, OS X og Linux via direkte download. 
GamersGate er en konkurrent til online videospil services såsom Steam, Direct2Drive, og Impulse. 

GamersGate sælger spil for over 250 udgivere og udviklere - fx Electronic Arts, Atari, Bethesda Softworks, 2K Games, Ubisoft, SEGA, Capcom, Paradox Interactive og Epic Games såvel som uafhængige mindre videospils udviklere såsom 2D Boy, Jonathan Blow og Amanita Design. I september 2014 var der over 6000 spil tilgængelig gennem GamersGate.

Referencer

Eksterne henvisninger 

Handelsvirksomheder
Etableret i 2006
Online spiltjenester
Turkish Airlines Flight 981



Turkish Airlines Flight 981 var en international flyvning med et McDonnell Douglas DC-10-10-fly tilhørende Turkish Airlines med i alt 346 ombordværende, der styrtede ned den 3. marts 1974 udenfor Paris i Frankrig. Alle ombordværende omkom. Ulykken var på daværende tidspunkt den flyulykke med det største antal omkomne nogensinde. Antallet af omkomne er den dag i dag det næsthøjeste antal omkomne i en ulykke, der alene involverer et enkelt fly (det højeste er Japan Airlines Flight 123 med 520 omkomne).

Styrtet fandt sted som følge af en række konstruktionsfejl og menneskelige fejl, der kulminerede, da en lastluge sprang op kort efter at flyet var lettet fra Paris-Orly Lufthavn. Den åbne luge medførte et trykfald i lastrummet, der betød, at gulvet i passagerkabinen blev revet op, hvilket medførte skade på flyets kabler til styring af flyet. Ude af stand til at styre det havarerede fly styrtede flyet ned i en skov uden for Paris. Fejlen i lastlugen var en kendt konstruktionsfejl, som flyproducenten og luftfartsselskaberne forsøgte at imødegå ved manuelle procedurer i forbindelse med håndtering af lastlugen. Luftfartsselskabet havde dog ikke fulgt sikkerhedsprocedurerne, ligesom den ansvarlige lastmedarbejder i lufthavnen ikke havde modtaget fornøden instruktion i håndteringen af lugen. Der var tidligere sket en række uheld med lugen, herunder ved American Airlines Flight 96 i 1972.

Underøgelser viste, at lugen kunne lukkes, uden at låsemekanismen lukkede forsvarligt til. Det kom endvidere frem, at låsemekanismen var blevet filet ned, således at de metalstykker, der skulle holde lugen fast var blevet afkortet. En metalplade, der var krævet monteret for at forebygge fejl var ikke blevet monteret, selv om det i flyets papirer var noteret, at pladen var monteret. Lastmedarbejderen i lufthaven kunne ikke læse instruktionerne på lugen, idet instruktionerne alene var skrevet på tyrkisk og engelsk og medarbejderen talte alene fransk og arabisk. Efter ulykken blev låsesystemet og procedurerne ændret væsentligt.

Flyet 
Flyet var en DC-10 Series 10 bygget i Long Beach i Californien med registreringsnummer N1337U og leaset til Turkish Airlines somTC-JAV den 10. december 1972. Flyet kunne medbringe 345 passagerer.

Flyets rute var påbegyndt i Istanbul og førte efter planen flyet til London med en mellemlanding i Paris. Normalt var flyet halvtomt på flyvningen mellem Paris og London, men på grund af en strejke i British Airways var flyet helt fyldt, bortset fra få pladser på første klasse. Flyets piloter var alle tyrkere.

Noter

Litteratur 
 Destination Disaster, by Paul Eddy et al., Quadrangle, The New York Times Book Company, 1976. .
 The Last Nine Minutes, The Story of Flight 981, by Moira Johnston, Morrow, 1976. .
 Air Disaster, Vol. 1, by Macarthur Job, Aerospace Publications Pty. Ltd. (Australia), 2001. , pp. 127–144.

Eksterne links 

 Havarirapport (engelsk oversættelse af den franske rapport)

Flyulykker og -hændelser i 1974
McDonnell Douglas-fly
Flyulykker og -hændelser i Frankrig
1. division i ishockey 2009-10

1. division 2009-10 var turneringen om mesterskabet på niveau 2 i dansk ishockey i sæsonen 2009-10. Turneringen havde deltagelse af 12 hold og indledtes med et grundspil, hvor de 12 hold var opdalt i regionale puljer, hvor hvert hold spillede 26-34 kampe. Herefter gik otte hold videre til slutspillet med kvartfinaler, semifinaler og finale, som alle blev spillet bedst af tre kampe. Uafgjorte kampe blev efterfulgt af sudden death. Hvis der ikke var opnået en afgørelse efter 5 minutters sudden death, blev kampen afgjort i straffeslagskonkurrence.

Turneringen blev vundet af IC Gentofte Stars, der vandt grundspillets øst-pulje suverænt, og som gik ubesejret gennem slutspillet. I finaleserien besejrede københavnerne Odense IK med 2-0 i kampe. Bronzemedaljerne gik til Esbjerg IK, som i bronzekampen besejrede Hvidovre IK.

Stillinger og resultater

Grundspil 

Grundspillet havde deltagelse af 12 hold og blev spillet i perioden 8. september 2009 - 21. februar 2010. De 12 hold spillede om otte pladser i slutspillet, hvoraf fire af pladserne var reserveret til holdene vest for Storebælt, mens de sidste fire pladser tilhørte holdene øst for Storebælt. Holdene var inddelt i tre regionale puljer.

Nord-puljen 

De fire hold i nord-puljen spillede seks kampe (tre hjemme og tre ude) mod hver af de andre hold i puljen og to kampe (en hjemme og en ude) mod hver af holdene i de to andre puljer, hvilket gav 34 grundspilskampe i alt. De to bedste hold i puljen gik videre til slutspillet.

Syd-puljen 

Der var to hold i syd-puljen, og de spillede seks kampe (tre hjemme og tre ude) mod det andet hold i puljen og to kampe (en hjemme og en ude) mod hver af holdene i de to andre puljer, hvilket gav 34 grundspilskampe i alt. Begge hold gik videre til slutspillet, så holdene spillede udelukkende om seedningen til slutspillet.

Øst-puljen 

De seks hold i øst-puljen spillede fire kampe (to hjemme og to ude) mod hver af de andre hold i puljen og to kampe (en hjemme og en ude) mod hver af holdene i de to andre puljer, hvilket gav 32 grundspilskampe i alt. Holdene spillede om fire pladser i slutspillet.

Slutspil 

Slutspillet havde deltagelse af otte hold – fire hold vest for Storebælt og fire hold øst for Storebælt.

Kvartfinaler 

Kvartfinalerne var geografisk opdelt i to landsdele: 
 Vest for Storebælt spillede vinderen af nord-puljen mod nr. 2 i syd-puljen, mens vinderen af syd-puljen spillede mod nr. 2 i nord-puljen.
 Øst for Storebælt blev de fire hold fra øst-puljen parret, således at nr. 1 spillede mod nr. 4 og nr. 2 mod nr. 3.

Kvartfinaleserierne blev spillet bedst af tre kampe.

Semifinaler

Bronzekamp 

De to tabende semifinalister, Odense IK og Hvidovre IK, spillede om bronzemedaljerne, og opgøret blev afgjort i én kamp.

Finale

Kilder / eksterne henvisninger 
DIU Stats - Statistikoverblik, 1. Division 2009-10 
DIU Stats - Statistikoverblik, 1. Division Playoff 2009-10 
EliteProspects - 1. division 2009-10

Noter 

2009-10
Ishockey i 2009
Ishockey i 2010
Lundy pony

Lundyponyen er en ponyrace, der er udviklet på Lundy Island i England. Racen opstod i 1928, da øens ejer, Martin Coles Harman, indførte 34 New Forest-Ponyhopper, otte føl og en 
Welsh Mountainhingst. Hans datter forklarede, hvorfor han valgte at krydse disse racer: "Han ønskede ponyer af god størrelse og udseende. Dartmoor- og Exmoorponyer var nærmest til arbejdsbrug. Men han lod et særtog bringe ponyer fra Lyndhurst - men de havde ikke den højde, han ønskede. "Hingsten døde kun et år efter ankomsten og avlede bare hingstføllet Pepper. Heldigvis voksede denne første "Lundypony" sig til en flot avlshingst: cremefarvet med sort man og hale. I trediverne der var så mange ponyer på øen, at omkring 50 blev solgt på fastlandet. Under krigen var der ikke mulighed for at sejle ponyer fra øen, og bestanden nåede næsten 100. Der var konstant uro  blandt  hingstene, så i 1944 måtte en del sættes ned i pris for at blive solgt.

Ponybestanden blev i 1982 sendt til Cornwall. Nogle kom til New Devon. I 1984 blev Lundy Pony Preservation Society dannet for at føre tilsyn med racen. Foreningen besluttede senere at bringe nogle af hopperne og føllene tilbage til øen Lundy.

På grund af det barske vejr på øen blev ponyen utroligt hårdfør. Den er typisk dunfarvet, rødskimmel, palomino, lyse-eller mørkebrun og sjældent over 137.16 cm i stang. Ponyerne har en bred og dyb brystkasse, skrå skulder og tørre ben. Halsen er muskuløs og ryggen stærk og kompakt. Lundyponyerne er gode til børn, da de både er pæne og godmodige.

Referencer

Eksterne henvisninger 

Hesteracer
Altenmedingen

Altenmedingen er en kommune i Samtgemeinde Bevensen-Ebstorf i den nordlige del af Landkreis Uelzen i den nordøstlige del af tyske delstat Niedersachsen, og en del af Metropolregion Hamburg. Kommunen har et areal på godt 48 km², og en befolkning på omkring 1.550 mennesker.

Geografi 
Kommunen ligger i den nordøstlige udkant af Lüneburger Heide øst for Bienenbüttel og nord for Bad Bevensen. Vest for byen tangerer Elbe-Seitenkanal kommunen.

Inddeling 
Kommunen består, ud over Altenmedingen af landsbyerne Aljarn, Bohndorf, Bostelwiebeck, Eddelstorf, Haaßel, Reisenmoor, Secklendorf og Vorwerk. I kommunen ligger også, længst mod nord, bebyggelsen Bavendorf Station, ved jernbanen Wittenberge–Buchholz.

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Cities: Skylines

Cities: Skylines er et simulationsspil, hvor spilleren kan planlægge, opføre og udvikle en by. Spillet er udviklet af den finske spiludvikler Colossal Order og udgivet af Paradox Interactive. Skylines blev udgivet på Steam, en online distributionsservice til spil, til Windows, macOS og Linux, den 10. marts 2015. City: Skylines er Paradox's mest solgte spil pr. marts 2019: Inden for 24 timer, efter spillet var udgivet, blev der solgt 250.000 eksemplarer; inden for en uge, 500.000 eksemplarer; inden for en måned, en million eksemplarer; og et år efter udgivelsen, var salget nået op på 2 millioner eksemplarer; efter to år var spillet blevet solgt 3,5 millioner gange. I marts 2018 annoncerede skaberne, at spillet havde solgt mere end fem millioner eksemplarer på pc-platformen alene. I marts 2019, fire år efter udgivelsen, meddelte Colossal Order, at Cities: Skylines havde solgt flere end 6 millioner eksemplarer på tværs af alle platforme.

Spillet er forbundet med Steam, sådan at det er muligt for spilleren at downloade brugerskabte modifikationer og tilføjelser i form af bygninger, veje m.m.

Kilder 

Computerspil fra 2015